  Майя Бывальцева Удмуртиын нылпи лагерьёсы путёвкалэн дунызлэсь люкетсэ берыктон понна 500-лэсь трос куриськонъёс вуизы. Со сярысь элькунысь дышетонъя но тодосъя министерстволэн пресс-службаез ивортӥз. Улосвылын коньдонэз кык амалэн берыктыны луэ: кешбэк но компенсаци. Кешбэкъя программа 25-тӥ куартолэзе ужаны кутскиз. Но тросэз анай-атайёс путёвкаосты азьлогес басьтӥзы, южтолэзе – оштолэзе. Соин ик туннэ коньдонэз берыктонъя кык амал ужа. Нырысетӥяз, куке анай-атайёс путёвкаез 25-тӥ куартолэзь бере басьтӥзы но «Мир» картаен тыриськизы, коньдонэз вить нуналскын берыктозы. 25-тӥ куартолэзёзь басьтэм путёвкаос понна Госуслуги портал пыр куриськон сётыса берыктыны луоз. Кыкезъя ик амалъёсъя путёвка дунлэн 50 процентэз берыктӥське Наталья Перевощикова, Удмуртиысь дышетонъя но тодосъя министерствоысь ватсаса тодон-валан сётонъя но визьноданъя ёзэтлэн кивалтӥсезСолэн верамезъя, компенсаци басьтыны тросгес дыр кошкоз. Куриськонъёсты смена йылпумъяськыса, нылпи лагерьысь бертэм бере, гинэ кутозы. Ужкагазъёсты 15 нунал ӵоже эскеро, оглом ужрад 30 нуналозь кыстӥськыны быгатоз. Туннэ Удмуртиын кешбэкъя программае тямыс карсьӧр лагерьёс но сизьым санаторийёс пыртэмын. Вань огазеяськонъёсты «Мир путешествий»  шедьтыны луоз. Инвожое элькунысь пӧртэм лагерьёсын 36 сюрслэсь трос пиналъёс шутэтскизы ни. Оглом гужем ӵоже отчы 96 сюрс пала пиналъёс вуылозы.  Тодэ вайытом, кылем арын нылпи лагерьёсты 50 процентлы гинэ тырмыты лэзизы вал, туэ - 75 процентлы. Лагерьёсы шутэтскон дунлэсь 50 процентсэ берыктыны Россилэн азьмуртэз Владимир Путин Федерал Собранилы вазиськоназ ӵектӥз.  Тегъёс: Дышетон Ижкар Удмуртия пиналъёс коньдон шутэтскон  